El Centre Cultural Extremeny d'Alaquàs inaugura la seua nova seu
31/05/2010

# El Centre Cultural Extremeny d'Alaquàs inaugura la seua nova seu

*   31/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12100

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12100%2F0&title=Ajuntament%20d%27Alaqu%C3%A0s.%20Premsa.El%20Centre%20Cultural%20Extremeny%20d%27Alaqu%C3%A0s%20inaugura%20la%20seua%20nova%20seu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12100/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12100/31052010img_7205_Form_4.jpg)](https://www.alaquas.org/ficheros/documentos/2010/2/12100/31052010img_7205_Form_10.jpg "<a href='https://www.alaquas.org/ficheros/documentos/2010/2/12100/31052010img_7205_Form_10.jpg' target=_blank><i class='fa fa-external-link' aria-hidden='true'></i>.El Centre Cultural Extremeny d'Alaquàs inaugura la seua nova seu</a>")

L'Alcaldessa d'Alaquàs ha destacat la contribució realitzada pels extremenys en el progrés de la ciutat i la seua implicació en les tradicions i la cultura local

El Centre Cultural Extremeny Jerez de los Caballeros d'Alaquàs ha inaugurat la seua nova seu en el carrer Josep González Huguet, número 3, de la ciutat. En l'acte d'obertura, l'Alcaldessa d'Alaquàs, Elvira García Campos, ha destacat la importància que ha tingut la contribució de la comunitat extremenya en el desenvolupament de la ciutat i la seua implicació en la vida social i cultural d'Alaquàs.

El nou Centre Cultural Extremeny Jerez de los Caballeros, que presidix des de la seua fundació Rafael González, pretén ser un nou espai d'intercanvi per a mostrar a tots els veïns i veïnes la història, els costums i les tradicions d'Extremadura: El centre pren el nom de Jerez de los Caballeros per ser la població d'on provenen més d'1.000 alaquasers i alaquaseres.

El passat en comú que compartixen ambdós territoris i l'interés dels seus veïns i veïnes per impulsar i continuar fomentant les seues relacions, ha portat a l'Ajuntament d'Alaquàs a dotar la ciutat d'un nou espai social per a donar a conèixer la cultura i els costums extremenys i a fomentar les relacions motivades sobretot pels milers de veïns i veïnes que van nàixer a Extremadura i que principalment en els anys 60 i 70 van emigrar a Alaquàs. La seua integració, implicació i esforç junt amb les dels veïns autòctons ha permés que hui Alaquàs siga una ciutat viva i dinàmica a nivell econòmic, cultural i social.